PORT วิ่งเฉียด 14% ลุ้นกำไรปี 64 โตแกร่ง รับนำเข้า-ส่งออกฟื้น โบรกฯเพิ่มเป้าใหม่ 2.8 บ.
PORT วิ่งเฉียด 14% ลุ้นกำไรปี 64 โตแกร่ง รับนำเข้า-ส่งออกฟื้น โบรกฯเพิ่มเป้าใหม่ 2.8 บ. ล่าสุดอยู่ที่ 3.28 บาท บวก 0.40 บาท หรือ 13.89% มูลค่าซื้อขาย 83.24 ล้านบาท
PORT วิ่งเฉียด 14% ลุ้นกำไรปี 64 โตแกร่ง รับนำเข้า-ส่งออกฟื้น โบรกฯเพิ่มเป้าใหม่ 2.8 บ. ล่าสุดอยู่ที่ 3.28 บาท บวก 0.40 บาท หรือ 13.89% มูลค่าซื้อขาย 83.24 ล้านบาท
16 ธ.ค. 2563

ผู้สื่อข่าวรายงานว่า ราคาหุ้น บริษัท สหไทย เทอร์มินอล จำกัด (มหาชน) หรือ PORT ล่าสุด ณ เวลา 11.33 น. อยู่ที่ 3.28 บาท บวก 0.40 บาท หรือ 13.89% สูงสุดที่ 3.38 บาท ต่ำสุดที่ 2.98 บาท ด้วยมูลค่าซื้อขาย 83.24 ล้านบาท

โดย บล.เคทีบี (ประเทศไทย) ระบุในบทวิเคราะห์ แนะนำ “ซื้อ” PORT และปรับราคาเป้าหมายขึ้นเป็น 3.60 บาท จากเดิมที่ 2.80 บาท โดย PORT ประกาศกำไรสุทธิไตรมาส 3/63 ที่ 23 ล้านบาท ดีกว่าที่บล.เคทีบี (ประเทศไทย) คาด 20% จากอัตรากำไรขั้นต้น (GPM) ที่ดีกว่าคาดเพิ่มขึ้นเป็น 27.2% จากการควบคุมค่าใช้จ่ายได้ดีขึ้น รวมถึงสัดส่วนรายได้ที่สูงขึ้นจากปริมาณตู้คอนเทนเนอร์ที่ขนส่งผ่านทางเรือ feeder ซึ่งมี GPM ที่สูง
ทั้งนี้ได้ปรับประมาณการกำไรสุทธิปี 2563/2564 ขึ้น จากเดิม +12% และ +11% เป็น 56 ล้านบาท (ลดลง 45% เมื่อเทียบจากปีก่อน และ 87 ล้านบาท (เพิ่มขึ้น 54% เมื่อเทียบจากปีก่อน) ตามลำดับ โดยปรับ GPM ปี 2563/2564 ขึ้นเป็น 24.5% และ 24.6% จากเดิมที่ 23.7% และ 24% ตามลำดับ จากการควบคุมค่าใช้จ่ายได้ดีขึ้นและ product mix
ส่วนกำไรสุทธิไตรมาส 4/63 ประเมินว่าจะยังคงมีทิศทางที่ดีใกล้เคียงเมื่อเทียบจากปีก่อน แต่ลดลงเมื่อเทียบจากไตรมาสก่อนจากปัญหาการขาดแคลนตู้คอนเทนเนอร์ ทำให้ปริมาณการขนส่งสินค้าทำได้ช้าลง ซึ่งเราคาดว่าจะเป็นปัญหาเพียงชั่วคราว และจะทยอยคลี่คลายในช่วงต้นปีหน้า ซึ่งจะทำให้มีการเร่งขนส่งสินค้าในช่วงต้นปีหน้ามากขึ้น ขณะที่ประเมินมูลค่าการนำเข้าและส่งออกของไทยในปี 2564 จะกลับมาเติบโต 4%-5% เมื่อเทียบจากปีก่อน ซึ่งจะดีขึ้นจากปี 2563 ที่คาดว่าจะปรับตัวลง -11% เมื่อเทียบจากปีก่อน
ขณะที่ราคาหุ้นปรับตัวขึ้นและ outperform SET +29% ในช่วง 3 เดือนที่ผ่านมา จากผลการดำเนินงานไตรมาส 3/63 ที่ทำได้โดดเด่น และดีกว่าคาด โดยเรายังคงแนะนำ ซื้อ จากแนวโน้มปริมาณการส่งออกและนำเข้าที่จะกลับมาเติบโต และประเมินกำไรสุทธิปี 2564-2565 จะเติบโตได้โดดเด่นเฉลี่ยต่อปีที่  41% CAGR ขณะที่ปัญหาขาดแคลนตู้คอนเทนเนอร์จะกระทบกำไรไตรมาส 4/63 ไม่มาก และจะดีขึ้นในไตรมาส 1/64